Aloyzas Jančoras

Aloyzas Jančoras (g. 1944 m. sausio 3 d. Mozūriškėse, Veiverių valsčius) – Lietuvos kino operatorius, režisierius.

 Biografija 
1962 m. baigė Prienų vidurinę mokyklą. 1964–1967 m. tarnavo sovietinėje armijoje. 1967–1969 m. operatoriaus asistentas Lietuvos kino studijoje. 1969–1973 m. studijavo Kinematografijos institute Maskvoje. 1973–1993 m. Lietuvos kino studijos operatorius, režisierius. 1997 m. įsteigė VšĮ „A. Jančoro videoantologija“, vadovauja jai, kuria dokumentinius filmus apie svarbius Lietuvos kultūrinio gyvenimo įvykius ir asmenybes.http://videoantologija.vhost.lt/http://www.lfc.lt/lt/Page=PersonList&PersonType=Director&ID=2294

Nufilmavo apie 20 teminių kino žurnalų, apie 40 dokumentinių, vaidybinių kino ir TV filmų. Būdingi tapybiški, ekspresyvūs kadrai, filmo atmosferos, ritmo jutimas.Laimonas Tapinas. Lietuvos kinematografininkai. – Vilnius: Mintis, 1986. – 44-45 p.

 Filmografija 
Dokumentiniai filmai
 Paskutinė vienkiemio vasara, 1971 m., su Robertu Verba
 Tarybų Lietuva, 1972 m., su kitais, rež. Robertas Verba
 Maestro jaunesnysis, 1973 m., rež. Robertas Verba
 Mes vyrai, mama, 1974 m., rež. Z. Putilovas
 Darbštuolis, 1974 m., rež. Laima Pangonytė
 Viršūnėje, kaip ir kelio pradžioje, 1974 m., su Nota Liubošicu
 Pasaulį vaizduojuos kaip didelę simfoniją… Mikalojus Konstantinas Čiurlionis, 1975 m., su Donatu Pečiūra, rež. Robertas Verba
 Maratonas balne, 1973 m., rež. Rimtautas Šilinis, Viktoras Starošas
 Savojo Aš beieškant, 1977 m., rež. Rimtautas Šilinis
 Noktiurnas išmetamajam vamzdžiui, 1977 m., rež. Rimtautas Šilinis
 Medis turi šaknis, 1978 m.
 Ne vien sau, 1979 m.
 Dovanėlė, 1980 m., rež. E. Zubavičius
 Dienos, metai, visas gyvenimas, 1982 m., rež. Vidmantas Bačiulis
 Sprendžia komunistai, 1983 m., rež. Rimantas Gruodis
 Raštą audžia istorija, 1983 m., rež. A. Tumas
 Saulė ir oras, 1984 m.
 Angkoras – SOS džiunglėse, 1987 m., rež. Viktoras Starošas
 Lietuvos prisikėlimas, 2000 m., rež. Arūnas Žebriūnas
 Akligatvis, 2009 m.
 Mocarto obuoliai, 2011 m.

Vaidybiniai filmai
 Markizas ir piemenaitė, 1978 m., rež. Algirdas Dausa
 Sužeista tyla, 1979 m., rež. Algimantas Kundelis
 Arkliavagio duktė, 1981 m., rež. Algimantas Puipa
 Visi prieš vieną, 1986 m., rež. Artūras Pozdniakovas
 Gyvenimas po klevu, 1988 m., rež. Kazimieras Musnickas
 Marius, 6 serijos, 1990–1992 m., 1-2 serijos, rež. Jonas Pakulis, 3-6 serijos, rež. A. Jančoras ir J. Pakulis
 Intrigos (4 serijos), 1991 m.
 Aš nežinau, kas aš esu, TV vaidybinis filmas, 4 serijos, 1995 m., režisierius, operatorius

 Šaltiniai 

Kategorija:Lietuvos kino operatoriai
Kategorija:Lietuvos režisieriai